Ved et længerevarende sygdomsforløb vil du blive kontaktet af jobcentret. Efter 5 uger vil du få tilsendt et oplysningsskema, som du har pligt til at udfylde og returnere til jobcenteret inden otte dage. Hvis du forventer at være syg i mere end 8 uger, skal du til en opfølgningssamtale på jobcentret senest 8 uger efter din første fraværsdag. Inden samtalen skal du have været ved lægen, der skal udfylde en erklæring til kommunen omkring din sygdom. Du vil løbende skulle til samtaler på jobcentret - mindst hver 4. uge (hvis du er startet på arbejde på nedsat tid, kan opfølgningen foregå telefonisk). Hvis du ikke kan deltage i samtalen, er det vigtigt, at jobcentret får besked med det samme.